## Rješenje o odobrenju objavljivanja ponude Agrokoru d.d. iz Zagreba za preuzimanje društva Agrolaguna d.d., Poreč

### NN 152/2004 (2.11.2004.), Rješenje o odobrenju objavljivanja ponude Agrokoru d.d. iz Zagreba za preuzimanje društva Agrolaguna d.d., Poreč

# KOMISIJA ZA VRIJEDNOSNE PAPIRE REPUBLIKE HRVATSKE

2661

Sukladno
odredbama članka 13. stavka 2. Zakona o preuzima­nju dioničkih društava
(»Narodne novine« broj 84/02, 87/02 i 120/02), Komisija za vrijednosne papire
Republike Hrvat­ske, teme­ljem Zahtjeva trgovačkog društva AGROKOR d.d.,
Zagreb, Trg Dražena Petrovića 3, za odobre­nje objav­ljiva­nja ponude za
preuzima­nje javnog dioničkog društva AGROLAGUNA d.d., Poreč, Mate Vlašića 34,
na sjednici održanoj 21. listopada 2004. godine, donijela je

## RJEŠENJE

1.
Trgovačkom društvu AGROKOR d.d., Zagreb, Trg Dra­žena Petrovića 3, odobrava se
objav­ljiva­nje ponude za preuzima­nje javnog dioničkog društva AGROLAGUNA
d.d., Poreč, Mate Vlašića 34.

2. Ovo
Rješe­nje objavit će se u »Narodnim novinama«.

```
Obrazloženje
```

I. Trgovačko društvo AGROKOR d.d., Zagreb, Trg Dražena
Petrovića 3 (da­lje u tekstu: Ponudite­lj), podnijelo je Komisiji za
vrijednosne papire Republike Hrvatske (da­lje u tekstu: Komisija), 11.
listopada 2004. godine, Zahtjev za odobre­nje objav­ljiva­nja ponude za
preuzima­nje trgovačkog društva AGROLAGUNA d.d., Poreč, Mate Vlašića 34 (da­lje
u tekstu: Izdavate­lj), a 13. listopada 2004. godine dopunu toga zahtjeva, teme­ljem
odredbe članka 13. stavka 1. Zakona o preuzima­nju dioničkih društava (da­lje u
tekstu: Zakon). Zahtjevu je priložena s­ljedeća dokumentacija:

– Tekst ponude za preuzima­nje

– Ugovor broj 3050939/900 o prodaji redovnih dionica
Izdavate­lja, sklop­ljen 23. rujna 2004. godine, između Ponudite­lja, kao kupca
i HFP-a, Zagreb, Ivana Lučića 6-8 i DAB-a, Zagreb, Jurišićeva 1, kao prodavate­lja

– Garancija broj 4004-0-05040, koju je 7. listopada
2004. godine u korist svih dioničara Izdavate­lja izdala ZAGREBAČKA BANKA d.d.,
Sektor tržišta kapitala i velikih sustava, Grupa velikih sustava 2, Zagreb,
Savska cesta 60, s rokom važe­nja od 60 dana od datuma zad­nje objave ponude za
preuzima­nje

– Punomoć ZAGREBAČKE BANKE d.d., Zagreb, broj
1322/2004, kojom se Daniela Rogu­ljić, direktorica Se­gmenta velikih sustava i
Mirela Budojević, direktorica Grupe velikih sustava 2, opunomoćuju da u ime i
za račun ZAGREBAČKE BANKE d.d., Zagreb, Paromlinska 2, skupno potpišu Garancija
broj 4004-0-05040

– Ugovor o obav­lja­nju poslova pohrane dionica,
sklop­ljen 4. listopada 2004. godine između Središ­nje depozitarne agencije
d.d., Zagreb, kao depozitara i trgovačkog društva AGROKOR d.d., Zagreb, Trg Dražena
Petrovića 3, kao ponudite­lja

– Zak­ljučak Agencije za zaštitu tržišnog natjeca­nja
od 29. rujna 2004. godine, kojim se odbacuje Zahtjev Ponudite­lja za prijavu
namjere provedbe koncentracije poduzetnika u smislu odredbi Zakona o zaštiti tržišnog
natjeca­nja (»Narodne novine« broj 122/03) budući da u konkretnom slučaju ne
postoji obveza prijave namjere koncentracije

– Potvrda o uplati administrativne pristojbe i
naknade.

II. Sukladno odredbi članka 14. Pravilnika o sadržaju
i obliku financijskih i poslovnih izvješća javnih dioničkih društava (»Narodne
novine« broj 118/03), u svezi s odredbama članka 114. stavaka 1. i 5. Zakona o
tržištu vrijednosnih papira (»Narodne novine« broj 84/02), Izdavate­lj je javno
dioničko društvo.

Komisija je izvršila uvid u sudski re­gistar na
Internetu, podatke o Izdavate­lju, teme­ljni kapital i pravni odnosi te
utvrdila da teme­ljni kapital Izdavate­lja iznosi 71.217.500,00 kn.

Uvidom u podatke Središ­nje depozitarne agencije
d.d., Zagreb, iz predmeta: Komisija – dostava podataka o izdavate­ljima, klasa:
450-08/04-01/86, utvrđeno je da je Izdavate­lj na zad­nji dan u mjesecu trav­nju,
svib­nju i lip­nju 2004. godine, imao više od 100 dioničara.

Potom je izvršen uvid u dokumentaciju dostav­ljenu uz
Zahtjev, kao i dokumentaciju kojom raspolaže Komisija.

III. Uvidom u tekst ponude za preuzima­nje utvreno je
s­lje­deće:

a) u tekstu ponude za preuzima­nje naveden je broj
dionica i postotak teme­ljnog kapitala koji one daje, a koje je Ponudite­lj
stekao 23. rujna 2004. godine na javnoj dražbi Hrvatskog fonda za
privatizaciju, ali nije naveden podatak o broju glasova u apsolutnom i
postotnom iznosu koji pripada Ponudite­lju, a sukladno članku 12. stavak 1. točka
3. Zakona

b) u tekstu ponude za preuzima­nje navedeno je da su
predmet ponude dionica s pravom glasa Izdavate­lja »...na kojima nema izvank­njižnog
ili knjižnog tereta ili prava trećih osoba.«. Budući da je odredbom članka 14.
stavak 2. Zakona, među ostalim, određeno, da ponudite­lj može u ponudi navesti
da neće kupiti dionice na kojima je zasnovan teret, u ponudi se ne može
navoditi da Ponudite­lj neće kupiti dionice na kojima postoji pravo trećih
osoba

c) u tekstu ponude za preuzima­nje navedeno je da će
ponuda za preuzima­nje biti objav­ljena u »Narodnim novinama« i »Glasu Istre«.
Sukladno članku 18. stavak 1. Zakona, ponudu za preuzi­ma­nje Ponudite­lj je
obvezan objaviti u jednim dnevnim novinama koje se redovito prodaju na cijelom
teritoriju Republike Hrvatske, a »Glas Istre« nisu dnevne novine koje se
redovito prodaju na cijelom teritoriju Republike Hrvatske.

Stoga je Ponudite­lj pozvan, 12. listopada 2004.
godine,  dostaviti novi tekst ponude za
preuzima­nje isprav­ljen na način naveden u točkama a) do c).

Ponudite­lj je podneskom od 13. listopada 2004.
godine, dostavio izmije­njeni tekst ponude za preuzima­nje Izdavate­lja, sve na
način kako je to Komisija tražila 12. listopada 2004. godine.

IV. Uvidom u Garanciju broj
4004-0-05040, koju je 7. listopada 2004. godine u korist svih dioničara
Izdavate­lja izdala ZAGREBAČKA BANKA d.d., Sektor tržišta kapitala i velikih
sustava 2, Grupa velikih sustava 2, Zagreb, Savska cesta 60, utvrđeno je da je
ista potpisana od strane Mirele Budojević, direktorice Grupe i Daniele Rogu­ljić,
direktorice Se­gmenta. Budući da iste osobe nisu upisane u sudski re­gistar
Trgovačkog suda u Zagrebu kao zakonski zastupnici ZAGREBAČKE BANKE d.d.,
Zagreb, Ponudite­lj je pozvan, 12. listopada 2004. godine, dostaviti odluku ili
punomoć zakonskog zastupnika ZAGREBAČKE BANKE d.d., Zagreb, kojom se Mirela
Budojević, direktorica Grupe i Daniela Rogu­ljić, direktorica Se­gmenta, ovlašćuju
na potpisiva­nje predmetne garancije broj 4004-0-05040.

Ponudite­lj je podneskom od
13. listopada 2004. godine, Komisiji dostavio Punomoć ZAGREBAČKE BANKA d.d.,
Zagreb, broj 1322/2004, kojom se Daniela Rogu­ljić, direktorica Se­gmenta
velikih sustava i Mirela Budojević, direktorica Grupe velikih sustava, opunomoćuju
da u ime i za račun ZAGREBAČKE BANKE d.d., Zagreb, Paromlinska 2, skupno potpišu
Garancija broj 4004-0-05040, na način kako je to Komisija tražila 12. listopada
2004. godine.

V. U provedbenom postupku,
Komisija je nada­lje utvrdila da je Ponudite­lj, sukladno odredbi članka 2. točke
6. Zakona, 23. rujna 2004. godine, teme­ljem Ugovora broj 3050939/900 o prodaji
redovnih dionica Izdavate­lja, sklop­ljenog između Ponudite­lja, kao kupca i
HFP-a, Zagreb, Ivana Lučića 6-8 i DAB-a, Zagreb, Jurišićeva 1, kao prodavate­lja,
stekao 16.554 dionice ili 58,11% dionica, odnosno 58,11% glasova Izdavate­lja,
po cijeni od 2.500,00 kn za jednu dionica, te tako 23. rujna 2004. godine, došao
u obvezu objav­ljiva­nja ponude za preuzima­nje, sukladno odredbi članka 4.
stavka 1. Zakona.

Prema očitova­njima
Zagrebačka burze d.d., Zagreb i Varaždinske burze d.d., Varaždin, dostav­ljenih
na zahtjev Komisije (u predmetu: klasa: 450-08/04-01/479), prosječna cijena
ostvarena na burzi niža je od ponuđene cijene te je utvrđeno da je cijena izrađena
u ponudi za preuzima­nje u iznosu od 2.500,00 kn po dionici, utvrđena u skladu
s odredbom članka 15. stavci 3.–6. Zakona.

Ponudite­lj
je vlasnik 16.554 dionica Izdavate­lja, a teme­ljni kapital Izdavate­lja podije­ljen
je na 28.487 redovnih dionica, svaka u nominalnom iznosu od 2.500,00 kn. Novčana
sredstva potrebno je, dakle, osigurati sukladno odredbi članka 9. stavka 1.
Zakona, za plaća­nje preostalih dionica Izdavate­lja s pravom glasa, u iznosu
od najma­nje 29.832.500,00 kn. Uvidom u Garanciju broj 4004-0-05040, koju je 7.
listopada 2004. godine u korist svih dioničara Izdavate­lja izdala ZAGREBAČKA
BANKA d.d., Sektor tržišta kapitala i velikih sustava, Grupa velikih sustava 2,
Zagreb, Savska cesta 60, s rokom važe­nja od 60 dana od datuma zad­nje objave
ponude za preuzima­nje, utvrđeno je da je Ponudite­lj osigurao sredstva u
iznosu od 29.832.500,00 kn.

VI.
Nada­lje, utvrđeno je da su Zahtjevu priložene potvrde o plaćenoj
administrativnoj pristojbi i naknadi, sukladno odredbama članka 2. točke 24.
Pravilnika o vrsti i visini administrativnih pristojbi i naknada (»Narodne
novine« broj 115/02 i 43/03).

VII.
Budući da je Ponudite­lj podneskom od 13. listopada 2004. godine, Komisiji
dostavio izmjenu teksta ponude za preuzi­ma­­nje i dokumentaciju na način kako
je to od ­nje­ga zatraženo u pogledu svih utvrđenih nedostataka, odlučeno je
kao u izreci.

VIII.
Teme­ljem odredbe članka 8. stavka 4. Zakona o tržištu vrijednosnih papira, ovo
Rješe­nje objav­ljuje se u »Narodnim novinama«.

UPUTA O PRAVNOM LIJEKU

Protiv
ovog Rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku 30 dana od dana primitka ovog Rješe­nja.

Klasa:
UP/I-450-08/04-02/154
Urbroj: 567-01/04-4
Zagreb, 21. listopada 2004.

Predsjednik Komisije
**Mi­ljenko Fičor,** v. r.

Rješenje, NN 152/2004-2661